Document ID: 31996R0753

Padomes Regula (EK) Nr. 753/96
(1996. gada 22. aprīlis),
ar ko groza Regulu (EEK) Nr. 3906/89, lai attiecinātu ekonomisko palīdzību arī uz Bosniju un Hercegovinu
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 235. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā Regula (EEK) Nr. 3906/89 [2] paredz ekonomisko palīdzību, lai sekmētu ekonomisko un sociālo reformu procesu dažās Centrāleiropas un Austrumeiropas valstīs;
tā kā minētās regulas pielikumā ir to valstu saraksts, kuras var saņemt šādu palīdzību;
tā kā pēc miera līguma parakstīšanas, ko Bosnija un Hercegovina izdarīja 1995. gada 14. decembrī Parīzē, šī valsts būtu jāpievieno saņēmēju valstu sarakstam, lai tā var saņemt palīdzību saskaņā ar minēto regulu;
tā kā var uzskatīt, ka ir izpildīti nosacījumi, kas ļauj iekļaut Bosniju un Hercegovinu saņēmēju valstu vidū,
IR PIEŅĒMUSI ŠO REGULU.
1. pants
Šādu valsti pievieno Regulas (EEK) Nr. 3906/89 pielikumā iekļautajam sarakstam: "Bosnija un Hercegovina".
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1996. gada 22. aprīlī

Labels: 0
18
19
5